16. ΝΟΜΟΘΕΤ. ΔΙΑΤΑΓΜΑ υπ΄ αριθ. 250 της 17/18 Απρ. 1947 (ΦΕΚ Α΄ 69) Περί διατάξεων αφορωσών τον τρόπον εκτελέσεως Στρατιωτικών Έργων. Καταργήθηκε κατά το μέρος που αναφέρεται στην κατασκευή έργων από την περίπτ. ι παρ. 1 Νόμ. 1418/1984, ΦΕΚ Α΄ 23, (τόμ. 23 σελ. 130,625) με την επιφύλαξη του άρθρ. 27 του ίδιου Νόμου. Άρθρ.1.-Επιτρέπεται εις τον Υπουργόν των Στρατιωτικών όπως διατάσση την παρέκκλισιν εκ των κειμένων διατάξεων περί εκτελέσεως Στρατιωτικών έργων, όσον αφορά τα πρόσωπα τα δυνάμενα να μετάσχωσιν εις τους διενεργουμένους παντός είδους διαγωνισμούς προς ανάδειξιν εργοληπτών δια την εκτέλεσιν Στρατιωτικών έργων. Άρθρ.2.-1.Τιθεμένου εν ισχύϊ του ανωτέρω μέτρου, το Συμβούλιον Στρατιωτικών Έργων συντάσσει πίνακα εν ω περιλαμβάνει εκείνους, εκ των εχόντων και τα λοιπά νόμιμα προσόντα συμμετοχής εις διαγωνισμούς, προς εκτέλεσιν Στρατιωτικών έργων, όσοι κατά την κρίσιν αυτού εμπέουσιν εμπιστοσύνην από τε απόψεως τεχνικής αποδόσεως εν τω έργω και από απόψεως τηρήσεως της απαιτουμένης εχεμυθείας και ασφαλείας περί τούτου. 2.Πρόσωπα μη περιλαμβανόμενα εις τον ανωτέρω πίνακα δεν γίνονται δεκτά προς συμμετοχήν εις παντός είδους διαγωνισμούς εκτελέσεως Στρατιωτικών έργων, εφ΄ όσον ήθελε κατά το άρθρ. 1 του παρόντος Νόμου τεθή εν ισχύϊ το ανωτέρω μέτρον.  Βλ. ήδη και άρθρ. 2 παρ. 3 του κατωτ.  Νόμ. 3132/1955. Άρθρ.3.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 